Diari Oficial de la Generalitat Valenciana


Sumari del DOGV 5493, del 19-04-2007 (2007/2935)

Bases de la convocatòria de les proves selectives per a proveir una plaça de tècnic d'oficina d'informació al consumidor, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2005.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2935


Data del document
:   26-01-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * professió administrativa
    * administració local

Pedro Hernández Mateo, alcalde president de l'Ajuntament de Torrevieja, fa saber:  
Que mitjançant el Decret d'esta Alcaldia, de data 26 de gener de 2007 es van aprovar les bases i la convocatòria de proves selectives per a proveir una plaça de tècnic d'oficina d'informació al consumidor, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2005. Se'n transcriuen tot seguit les bases íntegres:  
"Bases i convocatòria de proves selectives per a proveir una plaça de tècnic oficina d'informació al consumidor, d'administració especial, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2005.  
Primera. Objecte de la convocatòria  
1.1. L'objecte de la present convocatòria de proves selectives és la provisió d'una plaça de tècnic d'oficina d'informació al consumidor, d'administració especial, vacant en la plantilla de personal funcionari d'este Ajuntament, i inclosa en l'oferta pública d'ocupació per a l'any 2005.  
1.2. Esta plaça està classificada en l'escala d'administració especial, subescala tècnica, classe tècnic superior (grup A, d'acord amb la titulació exigida per al seu ingrés).  
Esta dotada amb les retribucions bàsiques establides per al grup A, i les complementàries que corresponguen de conformitat amb la legislació vigent i acords municipals.  
1.3. La provisió d'esta plaça s'efectuarà mitjançant el sistema selectiu d'oposició lliure.  
Segona. Condicions dels aspirants  
2.1. Per a prendre part en esta convocatòria, els aspirants, hauran de complir els requisits següents:  
a) Ser espanyol; o nacional d'un dels restants estats membres de la Unió Europea; o d'aquells estats a què siga aplicable la lliure circulació de treballadors segons els tractats internacionals signats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de l'edat esmentada que visquen a càrrec seu.   
b) Haver fet els 18 anys d'edat i no excedir d'aquella en què falten deu anys per a la jubilació forçosa per edat.  
c) Estar en possessió del títol de llicenciat en Dret, o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
d) No patir cap malaltia ni defecte físic que impedisquen l'exercici de les corresponents funcions.  
e) No haver sigut separat mitjançant un expedient disciplinari del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni estar sotmés a cap causa d'incapacitat específica prevista en la legislació vigent.  
2.2. Totes les condicions enumerades hauran de ser complides pels aspirants l'últim dia en què finalitze el termini de presentació d'instàncies, llevat de les detallades en la lletra e), que hauran de referir-se al moment d'acabament de les proves selectives amb la publicació de la llista d'aprovats.  
Tercera. Instàncies  
3.1. Les instàncies on se sol·licita prendre part en les proves selectives convocades s'han d'adreçar a l'alcalde president de l'Ajuntament, sense que calga pagar cap tipus de taxa per a participar en estes proves selectives.  
3.2. Es presentaran dins del termini de vint dies naturals, comptadors des de l'endemà de la publicació de l'anunci d'esta convocatòria en el Boletín Oficial del Estado, al Registre General d'este Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants manifestaran en les seues instàncies que compleixen totes les condicions exigides en la base 2, referides a la data en què acabe el termini de presentació d'instàncies, i que es comprometen a prestar el jurament o promesa disposat en el Reial Decret 707/1979.  
Quarta. Admissió d'aspirants  
4.1. Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació, concedint-se un termini de quinze dies per a reclamacions, d'acord amb l'article 71 de la Llei 30/1992. Les reclamacions esmentades, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. El que s'ha dit adés s'entén sense perjudici del que disposa l'article 71 del text legal esmentat, quant a l'esmena de defectes.  
Cinquena. tribunal qualificador  
5.1. El tribunal qualificador estarà constituït en la forma següent:  
President: l'alcalde president, o membre de la corporació en qui delegue.  
Vocals:   
- Un representant de l'administració del Consell de la Generalitat Valenciana designat per la Direcció General de l'Administració Local.   
- Un funcionari de carrera designat per la corporació.  
- Un representant designat per la Junta de Personal d'este Ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstenir-se de formar-ne part, quan concórreguen les circumstàncies que disposa l'article 28 de la Llei 30/1992 o l'article 13.2 del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.  
5.8. El tribunal es classifica en la categoria primera, als efectes establits en el Reial Decret 462/2002, de 24 de maig, sobre indemnitzacions per raó del servei.  
5.9. Les tres cinquenes parts dels membres del tribunal, tindran coneixement escrit i oral del valencià, segons disposa l'article únic de l'Ordre de 17 de juliol de 1989, de la Conselleria d'Administració Pública, de la Generalitat valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'ordre abans esmentada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
Sisena. Desenvolupament i publicitat de les proves  
6.1. Les bases, una vegada aprovades per decret d'Alcaldia, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i llevat del que disposa l'apartat 6.5. següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins que hagen transcorregut dos mesos des de la data de publicació de l'anunci de la convocatòria en el Boletín Oficial del Estado.  
6.4. Salvant el que s'ha dit adés, el començament del primer exercici s'anunciarà en el Butlletí Oficial de la Província, amb quinze dies d'antelació, com a mínim. L'anunci haurà d'assenyalar el dia, hora i lloc on haurà de realitzar-se.  
6.5. El començament dels restants exercicis s'anunciarà només al tauler d'edictes de l'Ajuntament i del local on s'haja efectuat la prova precedent; haurà de transcórrer entre la realització de l'un i l'altre exercici un termini mínim de setanta-dues hores i fer-se públic l'anunci de començament amb una antelació mínima de vint-i-quatre hores.  
6.6. Els opositors seran convocats per a cada exercici en crida única, llevat de casos de força major, degudament justificats i apreciats lliurement pel tribunal.  
6.7. L'ordre d'actuació dels opositors, en aquells exercicis que no permeten l'actuació simultània de tots estos, s'iniciarà alfabèticament pel primer de la lletra que resulte determinada en el sorteig que s'efectue amb este objecte.  
Setena. Sistema de selecció  
La selecció dels aspirants es durà a terme mitjançant oposició lliure, amb tres exercicis de caràcter obligatori i eliminatori.  
7.1. Primer exercici: consistirà a desenvolupar per escrit, durant un temps màxim de dues hores, dos temes extrets a l'atzar immediatament abans de realitzar-se l'exercici, d'entre els inclosos en l'annex II d'esta convocatòria.  
7.2. Segon exercici: consistirà a desenvolupar per escrit, durant un temps màxim de tres hores, dos temes extrets a l'atzar immediatament abans d'efectuar-se l'exercici, d'entre els inclosos en l'annex I d'esta convocatòria.  
7.3. Tercer exercici: es desenvoluparà per escrit, durant un període màxim de dues hores i consistirà a redactar un informe o fer un estudi sobre un supòsit triat a l'atzar, d'entre els dos que plantejarà el tribunal immediatament abans del començament de l'exercici, relatius a tasques la realització de les quals els correspon i inclosos en l'annex I d'esta convocatòria.  
En este exercici es valorarà el plantejament, exposició i conclusions, així com el coneixement i adequada aplicació de la normativa vigent.  
7.4. En acabar cada una de les dues proves de desenvolupament de temari, els opositors llegiran el seu respectiu exercici davant del tribunal en la sessió o sessions que siguen necessàries a este efecte.  
Una vegada conclosa l'exposició, el tribunal podrà dialogar amb l'aspirant, sobre matèries objecte del temari i demanar-li qualssevol altres explicacions complementàries.  
Huitena. Qualificació   
8.1. Els tres exercicis de què consta esta oposició són obligatoris i eliminatoris. El resultat i qualificació de cada un es farà públic al local on tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de realització del següent exercici.  
8.2. Els exercicis seran qualificats de zero a deu punts, i en seran eliminats els opositors que no arriben a un mínim de cinc punts, en cada un d'ells.  
8.3. El nombre de punts que podran ser atorgats per cada membre del tribunal en cada exercici serà de zero a deu punts.  
8.4. Les qualificacions es determinaran sumant els punts atorgats pels distints membres del tribunal i dividint el total pel nombre dels seus assistents.  
8.5. La qualificació final estarà determinada per la suma dels punts obtinguts en cada un dels exercicis.  
8.6. El tribunal farà pública la relació d'aprovats que hagen obtingut la major qualificació final, els quals no podran sobrepassar el nombre de places convocades.  
8.7. Quan en l'últim exercici hi haja més opositors aprovats que el nombre de places que s'han de cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els qui més nota hagen obtingut, i se suspendran els restants. La nota final que figurarà en l'acta final de l'oposició és la suma de la puntuació de tots els exercicis de l'oposició.   
Novena. Relació d'aprovats, presentació de documents i nomenament de funcionaris  
9.1 Una vegada acabada la qualificació dels aspirants, el tribunal publicarà la llista amb l'únic aprovat i elevarà l'esmentada relació a l'autoritat competent per a fer el nomenament com a funcionari en propietat.  
9.2 Els opositors aprovats presentaran a la Secretaria General de la corporació, dins del termini de vint dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigeixen en la base segona, i que són:  
a) Certificat de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la compulsa).  
b) Còpia autenticada o fotocòpia (que haurà de presentar-se acompanyada de l'original per a la compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir cap malaltia o defecte físic que impossibilite l'exercici normal de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per un expedient disciplinari del servei de l'Estat o de l'administració autònoma o local, ni estar inhabilitat per a l'exercici de les funcions públiques.  
e) Declaració jurada de no estar sotmés a cap causa d'incapacitat específica prevista en la legislació vigent i que n'anul·laria el nomenament, conforme al que estableix l'article 136 del Reial Decret Legislatiu 781/1986.  
9.3 Qui tinga la condició de funcionari públic estarà exempt de justificar documentalment les condicions i requisits ja demostrats per a obtenir el seu nomenament anterior, havent de presentar un certificat del ministeri, comunitat autònoma, corporació local o organisme públic del qual depenga, acreditant la seua condició i totes les circumstàncies que consten en el seu expedient personal.  
9.4. Qui, dins del termini indicat i excepte casos de força major, no presente la documentació, o si del seu examen es dedueix que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
9.5 Una vegada complit per l'aspirant proposat el que s'ha establit adés, el tribunal elevarà una proposta de nomenament de tècnic oficina d'informació al consumidor, a l'òrgan municipal competent, que procedirà a efectuar el nomenament corresponent.  
La persona nomenada haurà de prendre possessió de la plaça de tècnic oficina d'informació al consumidor en el termini de trenta dies hàbils comptadors des de l'endemà del dia de la notificació del nomenament.  
Si no en pren possessió en el termini assenyalat, sense una causa justificada, quedarà en la situació de cessant.  
Deu. Incidències  
10.1. El tribunal està facultat per a resoldre els dubtes que es presenten i prendre els acords que calguen per al bon ordre d'esta convocatòria, en tot allò no previst en estes bases.  
10.2. La convocatòria, les bases i tots els actes administratius que es deriven d'esta i de l'actuació del tribunal podran ser impugnats per les persones interessades, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Onze. Legislació aplicable  
En tot allò que no preveuen les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat valenciana, pel qual s'aprova el Text Refós de la Llei de la Funció Pública Valenciana; Text de bases generals de selecció del personal al servei de les entitats locals de la Comunitat Valenciana, aprovat per Resolució de 14 de novembre del 2005, i la resta de disposicions complementàries vigents.  
ANNEX I   
Tema 1. El dret de consum. Delimitació del dret de consum.  
Tema 2. El concepte de consumidor en el marc comunitari. L'aproximació legislativa comunitària en l'àmbit de la protecció dels consumidors.  
Tema 3. Regulació estatal. La Constitució espanyola i la protecció dels consumidors. La Llei General per a la Defensa dels Consumidors i Usuaris (LGDCU).  
Tema 4. Competències de l'Estat i de les comunitats autònomes en matèria de defensa dels consumidors i usuaris. Marc normatiu.  
Tema 5. Estatut de consumidors i usuaris de la Comunitat Valenciana.  
Tema 6. El consumidor.  
Tema 7. Els drets bàsics dels consumidors i usuaris.  
Tema 8. Protecció dels drets bàsics a la salut i la seguretat dels consumidors i usuaris.  
Tema 9. Desenvolupament normatiu del principi de protecció de salut i la seguretat dels consumidors i usuaris en la LGDCU. Mesures de prevenció i evitació de riscos, enumeració. Mesures repressives i reparadores dels danys. Altres mecanismes. El risc permés.  
Tema 10. La informació contractual. La informació en la Llei de Consumidors. El necessari desplegament reglamentari. La seua aplicació pràctica.  
Tema 11. La regulació del deure d'informació en lleis posteriors.   
Tema 12. El Reial Decret 1801/2003, de 26 de desembre, sobre seguretat general dels productes.  
Tema 13. La protecció prioritària dels drets dels consumidors en relació amb productes o serveis d'ús o consum comú, ordinari i generalitzat. Regulació positiva.  
Tema 14. La responsabilitat civil pels danys causats per béns i serveis.   
Tema 15. La responsabilitat civil per productes defectuosos. La Llei 22/1994, de 6 de juliol, de Responsabilitat Civil als Danys Causats per Productes Defectuosos (I). Noció de producte. Subjectes protegits. Subjectes responsables.  
Tema 16. La responsabilitat civil per productes defectuosos. La Llei 22/1994, de 6 de juliol, de Responsabilitat Civil als Danys Causats per Productes Defectuosos (II). Defecte del producte, article 3.  
Tema 17. La Llei 22/1994, de 6 de juliol, de Responsabilitat Civil als Danys Causats per Productes Defectuosos (III). La càrrega de la prova. Causes d'exoneració del fabricant. La causa d'exoneració dels riscos de desenvolupament. Concurrència causal. El dany indemnitzable. La prescripció de l'acció. Extinció de la responsabilitat.  
Tema 18. La responsabilitat civil per béns i serveis en la Llei 26/1984, de 19 de juliol, General per a la Defensa dels Consumidors i Usuaris.   
Tema 19. La responsabilitat civil medicosanitària.  
Tema 20. La Llei 41/2002, Bàsica dels Drets del Pacient.  
Tema 21. Valor de l'oferta, promoció i publicitat dels productes.  
Tema 22. Requisits de l'oferta i publicitat en l'article 8 de la LGDCU. Abast de la publicitat no ajustada a dret. Protecció contra la publicitat il·lícita.  
Tema 23. La publicitat i la promoció televisiva.   
Tema 24. La Llei d'Ordenació del Comerç al Detall. Trets principals.  
Tema 25. Activitats de promoció de vendes. La venda en oferta o promoció. La venda en rebaixes. La venda de saldos. Les vendes en liquidació.   
Tema 26. Activitats de promoció de vendes. Els obsequis i la venda amb primes, els sortejos i concursos. Les vendes a distància.  
Tema 27. Els contractes signats fora d'establiment mercantil. La Llei 26/1991.   
Tema 28. Els contractes signats sense presència física simultània del comerciant i del consumidor, les vendes a distància.  
Tema 29. La contractació electrònica (I). Conceptes bàsics. Tipologia dels contractes electrònics.  
Tema 30. La contractació electrònica (II). Característiques dels contractes a distància. El contracte electrònic com a contracte d'adhesió. Com a contracte a distància. La protecció del consumidor en els contractes electrònics.  
Tema 31. La contractació electrònica (III). L'execució del contracte. Pagament amb targeta de crèdit. Dret de desistiment. Irrenunciabilitat dels drets. Inversió de la càrrega de la prova. Forma dels contractes electrònics.  
Tema 32. La contractació electrònica (IV). Moment de perfecció dels contractes electrònics. Lloc de perfecció.   
Tema 33. Les condicions generals de la contractació.  
Tema 34. Clàusules abusives.  
Tema 35. Conseqüències jurídiques de la declaració abusives de les clàusules inserides en contractes signats amb consumidors: l'article 10 bis de la LGDCU.   
Tema 36. Tipologia de les clàusules abusives. El Registre de Condicions Generals de la Contractació.  
Tema 37. El crèdit al consum.   
Tema 38. Formació i perfecció del contracte de crèdit al consum. Drets i deures del creditor. Drets i deures del prestatari.  
Tema 39. Compravenda i arrendament d'habitatges. Desenvolupament normatiu de la protecció dels consumidors i usuaris en relació amb l'habitatge. La informació com a dret del consumidor.  
Tema 40. Signatura del contracte. Incompliment del contracte. La Llei d'Ordenació de l'Edificació.  
Tema 41. Els viatges combinats i la protecció del turisme. La Llei de Viatges Combinats. Promoció publicitària i fullets informatius.   
Tema 42. El contracte de viatges combinats. Responsabilitats dels organitzadors i detallistes.  
Tema 43. El dret d'aprofitament per torn. La Llei 42/1988. Modificacions legislatives de la Llei 42/1988.  
Tema 44. La Llei 23/2003, de 10 de juliol, de Garanties en la Venda de Béns de Consum: antecedents, finalitat i principis generals de la llei.  
Tema 45. La responsabilitat directa del venedor i subsidiària del productor: remissió.  
Tema 46. Supòsit de fet per a l'aplicació dels remeis jurídics que considera la llei: la falta de conformitat del bé amb el contracte.  
Tema 47. Mecanismes de protecció del consumidor en la Llei 23/2003.  
Tema 48. Caràcters particulars de la reparació i substitució. Caràcters comuns a la rebaixa del preu i a la resolució. Concurrència de mecanismes de protecció del consumidor.  
Tema 49. La garantia comercial.  
Tema 50. L'acció de tornada.  
Tema 51. Responsabilitat administrativa. Infraccions i sancions.   
Tema 52. Caràcters específics de la legislació sancionadora en matèria de consum.  
Tema 53. Dret penal de consum. Part general.   
Tema 54. Dret penal de consum. Part especial. Delictes relatius al mercat i als consumidors. Aspectes comuns. Detracció de matèries primeres a productes de primera necessitat.  
Tema 55. Dret penal de consum. Part especial. Delicte publicitari.  
Tema 56. Facturació indeguda per productes o serveis.  
Tema 57. L'accés dels consumidors a la justícia.  
Tema 58. Particularitats en el procediment quan hi ha en joc interessos relatius al consum.  
Tema 59. El supòsit especial de les accions de cessació.  
Tema 60. L'obligació d'informar per part dels poders públics. Les oficines d'informació al consumidor.  
Tema 61. Les associacions de consumidors. Constitució de l'associació. La condició de soci. Òrgans directius. La suspensió de les activitats de l'associació.  
Tema 62. El sistema arbitral de consum.  
Tema 63. Objecte i àmbit d'aplicació del sistema arbitral de consum.  
Tema 64. Les juntes arbitrals de consum.  
Tema 65. El Conveni Arbitral de Consum.  
Tema 66. Els àrbitres en el sistema arbitral de consum.  
Tema 67. El procediment arbitral de consum.  
Tema 68. El laude.  
Tema 69. La Inspecció de Consum.  
Tema 70. Les actes d'inspecció. L'acte inspector.  
Tema 71. Comunitats de propietaris. La Llei 49/1960, de Propietat Horitzontal.  
Tema 72. Venda a terminis de béns mobles. La Llei 28/1998, de 13 de juliol.  
ANNEX II  
Tema 1. La Constitució espanyola de 1978. Principis generals.  
Tema 2. L'Estat. Concepte. Elements. Formes d'Estat.  
Tema 3. Organització territorial de l'Estat. Els estatuts d'autonomia: significat.  
Tema 4. Drets i deures fonamentals dels espanyols.  
Tema 5. La monarquia. Teoria general. La Corona en la Constitució espanyola.  
Tema 6. El poder legislatiu. Teoria general. Les Corts Generals.  
Tema 7. Règim local espanyol. Principis constitucionals.  
Tema 8. El municipi. El terme municipal. La població. L'empadronament.  
Tema 9. Organització municipal. Competències.  
Tema 10. Hisendes locals: classificació dels ingressos. Ordenances fiscals.  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.  
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.  
Tema 15. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals. Instruccions i circulars.  
Tema 16. El pressupost. Concepte naturalesa i classes. Els principis pressupostaris liberals. Teories modernes sobre el pressupost.  
Tema 17. La despesa pública. Concepte i classes. Augment real i aparent de la despesa pública. Efectes econòmic de la despesa pública.  
Tema 18. Els ingressos públics. Concepte i classes. Preus privats i quasiprivats. Preus públics i preus polítics. Contribucions especials."  
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, perquè se'n prenga coneixement, així com un extracte d'este en el Boletín Oficial del Estado. Tot això en compliment del que disposen les bases que regeixen esta convocatòria i als efectes, igualment, del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 26 de gener del 2007.- L'alcalde president: Pedro Hernández Mateo.